description: Проблем пред сделката ще бъдат регулаторните органи в Полша

title: Deutsche Bank търси купувач за полското си звено

maintext:
Продажбата е част от дългосрочната стратегия на главният изпълнителен директор Джон Краян
Главният изпълнителен директор на Deutsche Bank Джон Краян иска да опрости възможно най-много бизнеса на банката.
Излизането на Deutsche Bank от Полша показва не само проблемите на банката, но и несигурното бъдеще на полската икономика. Това е поредното напускане от чуждестранна банкова група от Полша, където правителството иска банките да са в голямата си част полски и да бъде увеличен броят на местните финансови институции. Deutsche Bank Polska, която има активи на стойност 9.7 млрд. долара, е единадесетата по големина
банка в Полша по печалба. През миналата година финансовият резултат се понижи заради рекордно ниските лихви.
Намирането на купувач обаче може да се окаже трудно за Deutsche Bank, защото около една трета от активите на полския клон са под формата на заеми в чужди валути – предимно евро и ипотеки, обезпечени с швейцарски франкове. Полските регулаторни органи най-вероятно няма да позволят да бъдат продадени ипотеките. Така дори при намирането на купувач сделката ще се проточи по-дълго от обикновено, докато
се стигне до споразумение между двете страни и държавата. "Големият въпрос е кой би бил готов да купи банката в Полша, ако от портфолиото се премахнат ипотеките. Не остава много за продаване", коментира източникът на Reuters.
Полските финансови регулатори
държат стриктна политика спрямо външните инвеститори, която, изглежда, ще става все по-строга. Желанието на регулаторите е банките да задържат ипотеките си, направени в чужди валути, дори когато търсят купувачи, за да няма рискове за полския финансов сектор. Deutsche Bank не е единствената чужда банка, която смята да се раздели с полските си активи. Такова желание има и GE Money, която по-рано през годината се разбра да продаде бизнеса си на местната Alior. Австрийските Raiffaisen и UniCredit също са в процес на търсене на купувачи на полските си клонове, като очакванията са те да бъдат изкупени от банки чрез държавна помощ.
Най-голямата германска банка Deutsche Bank ще търси начин да продаде банковия си бизнес в Полша, съобщава Reuters, като се позовава на свои източници от финансовата институция.Намерението е част от политиката на Deutsche Bank да се раздели с възможно най-много активи, които не са свързани с основния й бизнес. Причината е затягащите се регулации и тежкото положение, в което е в момента Deutsche Bank, след като САЩ обявиха, че ще я глобят с над 14 млрд. долара. Малко по-късно се разбра и че при стрес тестовете на Европейския банков регулатор през годината резултатите на Deutsche Bank са били завишени, тъй като към тях са били добавени все още неприключени сделки.Главният изпълнителен директор на Deutsche Bank Джон Краян иска да опрости възможно най-много бизнеса на банката. Новините за потенциалната продажба на полския бизнес идват, след като преди това банката обяви, че се търсят купувачи и за редица задокеански активи. Капиталът на Deutsche Bank изпитва затруднения и освен да се раздели с част от бизнеса си, ще бъдат извършени и сериозни промени в основния бизнес на банката. За това, че Deutsche Bank търси купувач за полския си бизнес, потвърдиха пред Reuters и членове на борда на директорите, които са пожелали да останат неназовани. Официално Deutsche Bank е отказала коментар по темата.


description: Вицепрезидент "Бизнес развитие" в "Интернешънъл пауър съплай"

title: Лекторите на "Сделки и инвеститори 2016": Елена Гачева

maintext:
© Капитал
Елена Гачева е вицепрезидент "Бизнес развитие" в българската компания "Интернешънъл пауър съплай" (IPS), която разработва собствена система за съхранение на енергия и автономно захранване с ток на места, които нямат изградена електропреносна мрежа. Мениджърът с над 15 години опит в международния бизнес и продажбите реализира стратегията за международна експанзия на международно признатата иновативна хибридна (оф-грид) система Exeron.През миналата година дружеството привлече като миноритарни акционери фондовете за дялови инвестиции BlackPeak Capital и PostScriptum и получи от тях свеж ресурс от 2 млн. евро . Идеята е с тези средства да се финансира развитието на компанията и представянето й на международните пазари.В рамките на организираната от "Капитал" годишна конференция "Сделки и инвеститори" , която ще се проведе на 29 ноември в "София хотел Балкан", Елена Гачева ще разкаже какво стои зад успеха на IPS. Гостите на форума, който се провежда вече 11 поредни години, ще могат да чуят успешните истории и на още няколко български дружества. И през 2016 г. събитието ще събере компании, консултанти, инвестиционни фондове, предприемачи и инвеститори, като създаде платформа за срещи, дискусии, обмяна на смислен опит и начало на нови партньорства.Повече за програмата и лекторите можете да научите на capital.bg/conference

fasttext_language: bg


description: ГЕРБ няма да състави ново правителство в рамките на този парламент, заяви премиерът

title: Бойко Борисов: Ако Цачева загуби изборите, ГЕРБ излиза от властта

maintext:
Борисов сам влезе в играта на оставка при загубени избори и сега му е трудно да излезе от нея.
© Георги Кожухаров
Ако Цецка Цачева загуби изборите за президент, премиерът Бойко Борисов ще подаде оставката на правителството, след което ГЕРБ няма да състави ново правителство в рамките на този парламент. Това стана ясно от изказването на премиера Бойко Борисов пред журналисти тази сутрин, след като гласува в Банкя, в училището, където е учил."Категорично съм готов за варианта "оставка". Нали не си представяте как утре излизам и казвам: да, де, ама размислих", заяви той на директен въпрос за оставката. А на въпроса дали е обсъждано съставянето на нова правителство на ГЕРБ, той заяви: "По никакъв начин няма да участваме във властта, ако днес загубим."Борисов директно свърза задаващата се политическата криза с резултатите от изборите и оттеглянето на ГЕРБ: "Дали ще има политическа криза зависи от хората. Ако желаят ще я имат, ако не я желаят, няма да я имат".Хората досега са ми давали да управлявам, щом има проблеми с това, веднага връщаме властта, не сме като Станишев , каза премиерът. Днес хората ще кажат дали искат стабилност, ние в ГЕРБ много ясно разчитаме сигнали, допълни той.След което повтори отново тезата си, че партийната субсидия не просто трябва да бъде намалена на 1 лев на получен глас, но изцяло да се премахне, защото новите олигарси щели да я използват като параван, за да изпират парите си. "Един лев субсидия не трябва да има, нула лева трябва да е партийната субсидия, защото през този един лев негодниците и олигарсите,които сега влизат във властта, ще си изпират парите и ще казват – тези са от партийните субсидии", заяви Борисов.Над 2,4 млн. души гласуваха на референдума миналата седмица в подкрепа на предложението партийните субсидии да се свалят 11 пъти и да станат по 1 лев на получен от съответната партия глас на парламентарни избори. ГЕРБ е партията с най-голяма годишна субсидия . За 2015 г. тя е 12,32 млн. лв


description: Консултантите в малките населени места ще търсят заобикаляне на регулацията

title: БНБ ще регистрира кредитните посредници срещу такса от 3000 лв.

maintext:
© Надежда Чипева
До 30% от ипотечните кредити у нас се сключват след посредничество от консултант
Кредитните посредници в България ще трябва да платят 3000 лв. за регистрация в Българската народна банка, за да могат да продължат да оперират законно след 21 март 2017 г. Това се казва в Наредба 19 на БНБ, която в края на миналата седмица беше обнародвана в Държавен вестник.Тази такса, както и регистрацията е еднократна и е задължителна за всяко физическо или юридическо лице, което професионално извършва кредитно посредничество и взема комисиона за това от кредитните институции. Освен това консултантите ще трябва да плащат и такса от 500 лв. за всяка промяна в обстоятелствата, които са декларирали първоначално, като например промяна на адрес или държави, в които се предлагат услугите им. Промените са продължение на влезлия в сила през лятото Закон за кредитите за недвижими имоти на потребители, който се основава на регламент на Европейския съюз от 2014 г. Това е първи опит да се регулира дейността на посредниците у нас.Административните разходи на кредитните консултанти ще се увеличат допълнително през следващата година, тъй като сред основните изисквания за регистрация в БНБ е наличието на задължителна професионална застраховка. Тя трябва да покрие евентуалните щети, които потребител докаже, че е понесъл по погасяването на кредит, защото се е доверил на услугите на кредитен посредник.Според изискванията лимитите на тази застраховка са 460 хил. евро максимум за една претенция и 750 хил. евро общо за цялата година. Към момента застрахователните компании все още не са обяви официално каква ще е премията. Предварителната информация от една от компаниите е, че подобна застраховка ще струва между 4000 и 6000 лв., но е възможно останалите да дадат и по-ниски цени.Въпреки допълнителните разходи по-големите компании на пазара, като например членовете на Асоциацията на кредитните консултанти в България, както и някои от по-големите компании в областта на недвижимите имоти декларираха готовност да се регистрират според изискванията. Освен това към момента те не планират да въведат такси за потребителите, а както и досега ще генерират приходите си чрез комисиона, която банките им плащат за сключен договор за кредит.Това обаче е много вероятно да не е по силите на кредитни посредници, които съвместяват няколко посреднически дейности, оперират в малък град и имат по-малък брой сделки на година. Общият брой на посредниците към момента е около 3000. Според изпълнителния директор на "Кредитленд" Диан Василев има възможност посредниците в по-малките градове да продължат да работят с банки, като вместо посреднически договори те ще сключват с тях договори за реклама и по този начин ще се опитат да заобиколят регулацията и свързаните с нея административни разходи. "Ще следим как БНБ ще регулира пазара.Брокерите на недвижими имоти например много често съвместяват дейността си с кредитно посредничество. В повечето случаи обаче те предлагат само една банка на клиентите си, с което не гарантират най-подходящ избор за тях", обясни той. Другата възможност за посредниците в малките градове е да станат част от консултантска компания, която има застраховка и регистрация в БНБ."Много потребители си мислят, че посредничеството оскъпява тяхната ипотека. Всъщност консултантите почти винаги договарят по-изгодни, преференциални условия за клиентите си, както например туроператорите предлагат по-евтини пакети, отколкото струва директната резервация в хотел", добавя още Диан Василев. Според него около 25-30% от ипотечните кредити у нас се сключват след посредничество от консултант.


description: На негово място ще бъде назначен Дончо Атанасов

title: Председателят на управителния съвет на пътната агенция Лазар Лазаров подаде оставка

maintext:
© Мария Съботинова
Председателят на управителния съвет на Агенция "Пътна инфраструктура" инж. Лазар Лазаров е депозирал в понеделник оставката си в Министерството на регионалното развитие и благоустройството (МРРБ). В нея се посочва, че освобождава поста по "лични причини" от 1 декември, съобщиха от МРРБ. Министърът в оставка Лиляна Павлова е приела оставката на инж. Лазаров. От ресорното министерство съобщиха още, че е избран негов заместник - инж. Дончо Атанасов, който е член на управителния съвет на АПИ."Чувствам се част от екипа на правителството и смятам, че е редно и аз да подам оставка", e заявил Лазаров пред Mediapool по повод оставката си.Лазаров влезе в ръководството на пътната агенция по времето на първия кабинет "Борисов" през 2010 г. В периода септември 2011 г. - август 2013 г. той е назначен да ръководи пътната агенция. Впоследствие за два месеца е само член на управата на пътното ведомство.След оставката на Борисов – през август 2013 г., той беше сменен от поста по нареждане на тогавашния регионален министър Десислава Терзиева. Малко след това Лазаров напусна агенцията, а през октомври 2013 г. пловдивският бизнесмен Георги Гергов го назначи за изпълнителен директор на "Международен панаир Пловдив". По това време Гергов имаше интереси в пътния бранш и сравнително добри позиции чрез фирмата си "Пътища Пловдив", която спечели търг за отсечка от магистрала "Марица". През август 2014 г., вече при служебния кабинет, който предхождаше втория кабинет "Борисов", Лазаров отново се върна на поста.През юни тази година депутати от БСП поискаха оставката на Лазаров. Тогава депутатите от парламентарната група на левицата Жельо Бойчев и Кирил Добрев обявиха, че шефът на пътната агенция е свързан с фирмата "Агромах" и откакто той е назначен на поста през 2014 г., тя е спечелила обществени поръчки на стойност 293.8 млн. лв. Тогава Лазаров категорично отрече обвиненията и заяви, че информацията е предоставена "изключително манипулативно".На мястото на инж. Лазаров ще бъде назначен досегашният член на управителния съвет на пътната агенция инж. Дончо Атанасов. Той влезе в управлението на АПИ през ноември 2013 г., по време на управлението на кабинета на Пламен Орешарски.Преди това е бил народен представител от БСП в 37-ото Народно събрание в периода 1995 - 1997 г. След това е заемал ръководни постове в различни търговски дружества. В периода 2008-2009 г. е бил и директор на "Оперативен контрол и управление на риска" в Национална агенция "Пътна инфраструктура".


description: Библиотеки и архиви

title: Ботът, който чете ръкописи

maintext:
[Shutterstcok]
Ако някога сте търсили ръкопис в библиотека, сте се сблъсквали с няколко трудности. Такъв тип четива поради възрастта и ценността си обикновено идват до вас след предварителна заявка, известно чакане и в специална защитна опаковка, тъй като са крехки. Работата с тях изисква внимание и прецизност. Добрата новина е, че от години тези ценни документи се сканират и са достъпни в дигитален формат. Лошата - продължават да са трудно четими и не предлагат възможност за търсене на конкретна информация. Така милиарди дигитални копия залежават на нечий сървър в непотребен формат. Или поне до този момент.Основаният през 2015 г. германски стартъп SearchInk комбинира машинното обучение с технология за разпознаване на ръкопис и поставяне на семантични етикети върху документите. Впечатляващото в Handwritten Text Recognition (HTR) технологията на SearchInk е, че алгоритмите не само дават възможност на компютрите да разпознават букви и думи, но и се учат да възприемат документите в тяхната цялост. Така не се налага софтуерът да бъде отделно обучаван на всеки отделен почерк. Може да се търси по тема и съдържание в документи, които преди и човешко око не можеше да дешифрира съвсем точно.Освен да отключи портите към исторически богатства, технологията има и потенциала да улесни трансформирането на бележки на ръка към дигитален формат, каквито често се появяват при обсъждане на бизнес планове или правни документи. SearchInk ще отвори нови възможности като за автоматизиране на бизнес процеси и ще предостави възможност за по-дълбоко изследване да данни и архиви. В първите месеци на 2017 г. се очаква технологията да е на пазара, достъпна за академичните среди, корпорациите, както и за индивидуално използване. SearchInk вече привлече 4.2 млн. евро финансиране от берлинската банка IBB и частни инвеститори.


description: Бизнесменът с аптеките и бензиностанциите за апетитите си в политиката

title: Веселин Марешки: Аз съм вятърът на промяната

maintext:
Аз показах, че мога да променям бързо и лесно дори затлачени системи, казва Марешки
© Надежда Чипева
Само за няколкомесечна кампания Веселин Марешки се класира четвърти на изборите за президент с 427 660 действителни гласове, което прави 11.17% от всички. Това далеч не е първата кампания на Марешки, но е далеч най-успешната. Той взе повече гласове от ДПС и Реформаторския блок и сериозно подкопа базата на ГЕРБ
Политолозите са категорични, че това е благодарение на вълната, която успя да яхне - тази на протестния вот. Но откъде се появи явлението "Марешки" и накъде отива?
Не искахме комунистите, скачахме по митингите, изстудувахме си надеждите и какво - сега техните деца ни управляват и не пускат кокала. Народът не може да търпи вечно (и това се вижда дори по света) фамилиите да са във властта. Време е да се постави началото и професионалистите, патриотите, мислещи за България, прагматиците да влязат във властта.
По-скоро бих казал, че ще съм временно. Предпочитам да развивам бизнеса си, даже повече - да си гледам живота.
А аз имам много възможности да бъда свободен човек - да отделям време на семейството си, за забавления, за почивка. Дори да стана по-богат, аз няма да усетя тази разлика. Затова смятам, че мога да дам нещо и за страната си, за хората. Влизайки в бизнеса с горива, успяхме за броени месеци да променим закостенялата с години система на останалите играчи, която КЗК нарече картел.
Аз показах, че мога да променям бързо и лесно дори затлачени системи. Искам да приложа това, където мога, на ниво "държава".
За някой провалил се субект, който не може нищо друго да прави, освен да се подмазва, да мишкува и да търка банката в парламента или друга институция, вероятно влизането в политиката е изход. Изход от неуспешния му живот, в който не е способен нищо стойностно да направи. За мен по-скоро влизането в политиката е необходимост. Накара ме усещането за несправедливост, за ежедневно ограбване, за безсилие у хората. Политическият картел ни се подиграва и смята, че ни притежава.
Моделът на политическата система е изчерпан.
И понеже ме питахте дали съм временно в политиката - аз съм по-скоро катализаторът, вятърът на промяната. Когато отвея боклука, ще утихна и ще си гледам живота.
Наслушах се на какво ли не. Манипулация след манипулация. Че фалирам с аптеките, че съм "наливал" средства от аптеките в бензиностанциите, че съм продавал фалшиво гориво, че до изборите ще продавам евтино и после ще стана като другите, че съм подлога на този и онзи, за да разсейвам гласове. Нищо не се оказа вярно и няма как да бъде.
Аз доказвам себе си с дела. Колко време, след като влязох в горивата, паднаха цените? Във Варна - почти моментално. Както и във всеки друг град, където сме отворили. Значи може. Значи ни лъжат.
Мен никой не може да ме натиска. Получих предложение в онзи момент, видях перспектива, приех го. После се разочаровах и напуснах. Защо Борисов не ме "натисна" да остана?
Аз съм свободен мъж с добра воля. Никой не може да ми каже какво да правя.
Хватката на бизнеса не е само на ГЕРБ. Политическият картел, вече споменатите модели и кръгове "Кой", "Мой", "Агнешки главички", "Монтерей" направиха така, че да слеят бизнеса и политиката. Бизнесмените стават милионери, когато се отъркат о политиците, а последните им харесва отъркването и най-вече оставянето на бакшиш. И това задушава не само бизнеса, но и хората.
Аз съм бизнесмен - значи съм с десни възгледи. От друга страна - аз съм може би най-социалният бизнесмен в България. Това, че мисля за хората и деля с тях част от възможната си печалба, ме прави ляв. Всъщност истината е друга - аз съм прагматик. Вярвам в постигането на максимален резултат с минимални усилия. Държавата затова е затлачена в момента - защото за дребни резултати се влагат огромни усилия и още по-огромни средства - моите и вашите пари. Както вече казах - ако се налага да се позиционираме в спектъра на политиката - сме в центъра.


description: "ПСТ груп" очаквано спечели поръчката в обединение с "Понсстройинженеринг"

title: Две фирми обжалват класирането в търга за обходния път на Поморие

maintext:
Освен за обхода на Поморие, в момента тече търга и за обхода на Ахелой, и за самия път между Поморие и Ахелой.
© Надежда Чипева
Два от участниците в търга за строителство на обхода на Поморие са подали жалби до Комисията за защита на конкуренцията. Обединението "Анхиало 2015" и шуменската "Автомагистрали-Черно море" са обжалвали избора на агенция "Пътна инфраструктура". В ДЗЗД "Анхиало 2015" участват "Инжстройинженеринг", "АБ инвест НН" и "Пътстрой Бургас" (дъщерна на "Хидрострой", която преди време купи свързваната с депутата от ДПС Делян Пеевски "Водстрой 98").Жалбоподателите са класирани съответно на втори и трето място в търга. Близките им резултати в класирането вероятно са и причина за подаването на жалбите, тъй като биха имали шанс за спечелване на търга, ако има някакво преразглеждане.На първо място е класирано ДЗЗД "Поморие 2015", в което влизат "ПСТ груп" и бургаската "Понсстройинженеринг" с мажоритарен собственик бургаският бизнесмен Милко Милков. "ПСТ груп" беше част от пътния холдинг на Васил Божков до 2014 г. В две последователни смени на собствеността дружеството премина към офшорни компании, като сега е собственост на кипърската "Колвик сървисис лимитид". Цялото предприятие е заложено в Първа инвестиционна банка за над 55 млн. лв.Доскоро дялово участие в "ПСТ груп", която е под номер 7 в класацията на "Капитал" за най-големи обороти в строителството през 2015 г. , се приписваше на депутата Делян Пеевски. В момента в борда на директорите на ПСТ е бившият зам.-министър на транспорта Камен Кичев. От сектора смятат, че контролът на компанията отново е изцяло в ПИБ.Победата на "ПСТ груп" се очакваше още преди класирането, тъй като бяха получили най-висока техническа оценка, а ценовата им оферта беше най-ниска. Прогнозната стойност на поръчката беше 20 млн. лв. без ДДС, а те предложиха 14.3 млн. лв. - или с 30% по-малко.При подаването на офертите източници на "Капитал" обясниха, че цената на "ПСТ груп" е най-ниска вероятно заради факта, че в близост до обекта имат каменни кариери, откъдето могат да взимат камъни за направата на асфалт, което сваля цената.В крайното класиране "ПСТ груп" и "Понсстройинженеринг" са получили общо 95 точки. Двата кандидата, които са обжалвали решението на АПИ, са класирани съответно на второ и трето място: "Автомагистрали - Черно море" са получили 94.94 точки, а "Анхиало 2015" - 93.39 точки. "Автомагистрали - Черно море" са предложили 15.9 млн. лв., а обединението - 16.52 млн. лв. Техническите предложения на обжалвалите участници обаче са получили максимален брой точки, докато победителят е получил 45 от 50 точки. Ниската предложена цена обаче му е осигурила първото място.От "Автомагистрали - Черно море" обясниха пред "Капитал", че са упражнили законово установеното си право да обжалват и изчакват регулатора като компетентен орган да излезе с решение по казуса.Проектът, който е предмет на обществената поръчка, включва изграждане на обход на град Поморие, като дължината на участъка е 5.848 км. Предвижда се разширеният път да преминава западно от Поморие, в периферната част на града.


description: Ръководството беше взело решение за придобиване на цялата компания

title: "Софарма" е придобила 68% от "Вета фарма"

maintext:
Компанията и досега се контролираше от фирми близки до "Софарма" и основния й собственик Огнян Донев.
"Софарма" е придобила 68% от търновската фармацевтична компания "Вета фарма", става ясно от съобщение до фондовата борса. Цената не е обявена, но от решение на ръководството на придобиващата компания от началото на миналата седмица стана ясно, че цената е до 2.12 лв. на акция. При нея цялата компания се оценяваше на 9.62 млн. лв. Максимално предложената цена надхвърляше два пъти счетоводната стойност на една акция към края на 2015 г."Вета фарма" и досега се контролираше от фирми и лица, близки до "Софарма", но сега директно отива в групата. Не е ясно кои са продавачи на дела освен един "Хомоген", който имаше 16.79% и официално обяви, че го е продал, но без да посочва купувача.Компанията е мажоритарна собственост на "Доверие обединен холдинг". Последният е под контрола на фирми, близки до "Софарма" и собственика й Огнян Донев. Свързаната "Телсо" има 24.3% във "Вета фарма", "Калиман" е с 21.4%, Огнян Донев е с малко над 7% и директорът за връзки с инвеститорите на фармацевтичната компания Пелагия Виячева с близо 5% от капитала, показва списъкът с акционерите към края на май в Търговския регистър.Вета фарма" произвежда 47 нестерилни продукта, разделени в 3 групи - лекарствени продукти, хранителни добавки и козметични изделия. Нетните й приходи от продажби за миналата година са 2.17 млн. лв., над 95% от които са от продукция. Спрямо година по-рано те се свиват. Компанията е била на малка загуба от 32 хил. лв. при печалба от 68 хил. лв.


description: Земята и сградите на предприятието в Ловеч са обявени за малко под 6 млн. лв.

title: Съдебен изпълнител продава "Никром - Тръбна мебел"

maintext:
До 2013 г. производителят на метални мебели работеше на печалба и отчиташе приходи от порядъка на 40 млн. лв. (снимката е илюстративна)
© Красимир Юскеселиев
В края на миналата седмица облигационерите на компанията решиха да обявят емисията за предсрочно изискуема.
Производителят на метални мебели "Никром – Тръбна мебел" пое по пътя на разпродажбата на активи, след като по-рано тази година предприятието спря работа. Над 50 дка земя и множество сгради в Източната промишлена зона на Ловеч са обявени за публична продан от частен съдебен изпълнител. Началната цена е малко под 6 млн. лв., а оферти се подават до 16 декември.Освен ипотечни заеми от две банки и няколко други групи кредитори, компанията има и облигационна емисия, която тази година спря да обслужва. Затова в края на миналата седмица по предложение на довереника по емисията – Обединена българска банка (ОББ), заемът беше обявен за предсрочно изискуем, а търговията с книжата на борсата беше спряна. Към края на септември дружеството има общо 15.7 млн. лв. задължения.Недвижимото имущество на компанията се предлага за пръв път на публична продан от частен съдебен изпълнител Велислав Петров. То включва 51.7 дка земя и общо 46 сгради, а началната цена е 5.998 млн. лв. Предложения се приемат до 16 декември (петък), а евентуалните оферти ще бъдат отворени в понеделник на 19 декември. За момента машините и оборудването не са обявени за продажба, но върху тях има учредени залози.От съобщението не става ясно кой е взискател по изпълнителното дело, но Петров уточни за "Капитал", че има общо четири групи кредитори с претенции към дружеството. Върху земята и сградите има ипотеки в полза на ОББ и Българската банка за развитие (ББР) във връзка с банкови кредити, както и във връзка с функцията на ОББ на довереник по облигационната емисия. Справка в Имотния регистър показва, че от юли 2016 г. досега са наложени няколко възбрани от доставчици и партньори на компанията. От отчета на "Никром – Тръбна мебел" към края на септември става ясно, че дружеството има задължения по кредити и лихвени заеми за общо 11.2 млн. лв., търговски дългове за 3.4 млн. лв., а 900 хил. дължи на персонала. Общо с другите по-малки задължения сумата достига 15.7 млн. лв.В края на миналата седмица на извънредно общо събрание облигационерите на компанията решиха да обявят емисията за предсрочно изискуема и книжата временно бяха спрени от търговия на Българската фондова борса. Емисията беше издадена през 2006 г. за срок от пет години. Общата й стойност беше 6 млн. евро, като целта беше половината от сумата да се използва за рефинансиране на кредит от ОББ, а с другата половина да се финансира дейността на фирмата. През 2011 г. падежът на емисията беше удължен до март 2017 г., а през миналата година компанията получи нова отстъпка – удължаване на падежа до март 2018 г. и едногодишен гратисен период за главницата до юни 2016 г.От отчета на самата компания обаче става ясно, че през тази година не са правени плащания нито по лихвите, нито по главницата. Тя не спазва и ангажимента си да поддържа покритие на дължимите лихви от 200% (съотношението печалба преди лихви и данъци към разходите за лихви), тъй като е на загуба.От поканата на ОББ за свикване на извънредно събрание на облигационерите се вижда, че просрочените плащания по облигациите тази година са за общо 593.1 хил. евро. Също оттам става ясно, че срещу компанията са започнали изпълнителни действия от необезпечения кредитор "Дунапак Родина" чрез ЧСИ Велислав Петров и се предлага осигуряване на заповед за незабавно изпълнение срещу длъжника."Никром – Тръбна мебел" на практика е собственост на изпълнителния директор Галин Перянов, който държи над 99% от акциите чрез дружествата си "Никром" и "Никром индъстри". До 2013 г. компанията работеше на печалба и отчиташе приходи от порядъка на 40 млн. лв., а работниците бяха около 500 души. Основната част от продукцията се изнасяше за страни като Германия, Италия и Швеция. През 2014 г. обаче компанията излезе на загуба, която се задълбочи още повече през 2015 г., достигайки 2.4 млн. лв., а работниците намаляха до под 300 души. Така се стигна до затварянето на предприятието по-рано тази година.


description: Атанас Райков, генерален мениджър на Viber за региона

title: Публичните акаунти във Viber ще стават все по-важни за компаниите

maintext:
© Георги Кожухаров
Атанас Райков е генерален мениджър за региона на приложението Viber, което е собственост на японската Rakuten. Той отговаря за развитието и стратегията в 13 държави. Райков, който преди това е работил девет години в БТК, през които основно отговаря за потребителски мобилни продукти и услуги, заема позицията във Viber oт август 2015 г.
Печелим от реклама и приоритетно позициониране на определени компании.
- Имаме публични чатове от около две години, които се развиха много динамично. Имаме чатове с милиони последователи от региона, имаме чатове в България, които имат половин милион последователи. Някои от нашите партньори тук имат два-три пъти повече последователи в публичния чат, отколкото на страницата си във Facebook и други социални медии.Те започнаха с тогавашната степен на зрялост на нашата платформа и предоставяха възможност да се показва информацията, която съответната медия, бранд или общност иска да покаже на външния свят под формата на чат. Беше информационен канал, който показва новини, снимки и информация. Много хора тогава си мислеха, че това е място, където могат да пишат, като форум, но то беше затворено, само определен набор клиенти можеха да изпращат съобщения.В момента много се говори за storytelling и за това как вече не казваш на хората какво да правят, не им даваш нареждания и не им изпращаш едностранчиви съобщения. Това е подход, който ползваме вече и в личната си комуникация, и в маркетинга. Точно по този начин даваме възможност в много естествена среда, където историите се разказват в разговор между няколко души, всеки да разкаже своята история, без да бъде прекъснат.Публичният чат беше нещо като витрина и така видяхме, че доста хора следваха, разглеждаха какво си говорят модерните блогърки или как журналистите в BBC коментират нещо, което са отразили. Имаме такова партньорство и с "Дневник". Публичните чатове се управляват от редактори или бранд мениджъри.Благодарение на тази интерактивност хората започнаха да придобиват очакването да могат и те да взаимодействат, да задават въпроси и да казват какво искат да прочетат. Ние доста сериозно започнахме да обмисляме как да надградим платформата. И всъщност публичните акаунти са еволюционната стъпка. Решихме да отделим персоналните разговори от бизнесите.Понякога хората искат да попитам в мола откъде да си купят зелен пуловер. Това не е необходимо да се появява в публичния чат и все пак в комуникация с компанията през Viber. За това служат публичните акаунти. Тази интерактивна функция осъществява защитен канал за комуникация между двете страни.- Тази кореспонденция е лична и се вижда само от получателя, който е компанията, и човека. От страна на компанията това може да бъде бот, т.е. да се автоматизира. Като говорим за ботове, е хубаво да обясним какво е това. Това на практика е логика, подобна на всяка търсачка и на различните софтуери, които движат сайтовете. Ботът взаимодейства с различните команди, които потребителят подава.- Ние направихме доста анализи, включително и поставихме хора в една стая, за да проверим как взаимодействат с приложението. Един от примерите беше каква е интеракцията с чат, който дава информация за прогнозата за времето. 90% от хората искат да изберат един от няколко града, т. е. за тях да натиснат два бутона отнема по-малко време, отколкото да пишат нещо.Оказа се, че всъщност е много по-добре да има интерфейс с бутони и това е начинът, по който много от хората са свикнали да работят. Говорим включително и за асистенти като Siri, Courtana, Google и ако погледнем колко време взаимодействаме с асистента и колко време натискаме бутони, залагам, че много повече време се задават предварително дефинирани сценарии.Партньорите, които влизат в момента с нашата платформа, са едни от най-големите, с изградени имена и лидери в областта си. В момента са седем и очакваме до края на годината да се умножат.- Списъкът на компании, които разработват ботове в момента, е доста дълъг. Сферите, в които има взаимодействие един към много, като телекоми, финанси, електронна търговия и новинарски канали, имат голяма полза от такава автоматизация и очакваме, че именно там партньорите ще се увеличават. Те имат и най-голяма възвращаемост.Но ако погледнем зад ъгъла, ние след по-малко от месец ще пуснем и опростено решение, с което собственици на малък и среден бизнес също ще могат да се възползват пълноценно от услугата. Например собственикът на спортен център или фризьорски салон, кафене ще може да приема въпроси, запитвания, резервации, поръчки за храна през Viber. Toва е улеснение както за малки бизнеси, така и за техните клиенти. Ако говорим за бройката публични акаунти, които ще се създадат с това решение, говорим за хиляди.- В момента всеки може да си създаде акаунт и публичен чат, да има тази идентичност публично, да публикува телефон и контакт безплатно. След няколко седмици всеки ще може да си сложи и кутия, в която да получава всички тези въпроси - специално приложение, което може да е достъпно от различни хора и телефони. Собственикът и подчинените могат да имат достъп до кутията със запитвания и да отбелязват задачите като свършени или не например. Ще пуснем няколко малки функции, с които ще надградим сегашния Viber.Тези неща, които демонстрирахме с големите ни партньори - свързаните с изкуствен интелект и ботове, изискват допълнителни инвестиции - в IT ресурс или разработка. Но кодът, който използваме за ботовете, е толкова лесен, че може дори първокурсник в техническия университет да се справи.Опитваме се да демократизираме процеса и това прави Viber достъпен. Всичко може да се започне стъпка по стъпка. Малкият бизнес може да започне с тази пощенска кутия, средният може с много малка инвестиция да направи нещо малко по-сложно. Когато говорим за компании с големи амбиции и сложни проекти, влизат разработчици като "Мусала софт", "Сирма" и др. Там инвестициите са по-големи, защото се изисква свързване на нашата платформа с Microsoft, Oracle и т.н.- Във всеки от тези казуси необходимата инвестиция за построяване на решение и поддръжката е в пъти по-ниска като сума в сравнение с разработката на собствено мобилно приложение и мобилен сайт. Бих казал, че в по-базовите сценарии говорим за хиляди, а не десетки хиляди левове, като предвид милионите клиенти, които се приобщават, възвращаемостта е доста голяма.- Над 2.8 млн. души.- Човек може да потърси нещо конкретно, но в момента сценариите, които предпочитаме, са такива, че нашите партньори търговци да не се налага да променят много собствените си системи. Ако потребител намери чрез Viber продукт, който иска да поръча, ще бъде препратен към сайта на съответния търговец, а наличната информация вече ще е попълнена за него.- Ние си взаимодействаме с партньорите, свързано е с инвестицията на компаниите в собствени брандирани стикер пакети. Като се има предвид как това разширява обсега на рекламата, това има добра възвращаемост. С други думи, печелим от реклама и приоритетно позициониране на определени компании.Още ли запазвате фокуса си върху игри във Viber?-Да, дори си партнираме с българското студио "Империя мобайл", които са един от десетте ни глобални гейминг партньора.


description: Още една идея за туризъм

title: Италианска почивка на бартер

maintext:
[schutterstock]
Ако танцувате капоейра, можете да поправите бойлер или нямате против да миете големи количества чинии, може да си осигурите безплатна нощувка в луксозна вила в Италия. Инициативата Barter Week съществува в Италия вече осем години, а идеята и е нещо като туристическа натурална размяна - нощувки срещу дребни услуги. Тазгодишната бартерна седмица е от 14 до 20 ноември.
Всичко започва от италиански сайт за търсене на изгодно настаняване през 2009 г., когато на екипа зад него му хрумва да свърже собственици на имоти с туристи така, че да са си полезни взаимно, И докато в началото заинтересованите са около 1000, миналата година в платформата са предложени над 10 хил. бартера. Най-често срещаните размени са за нощувка на друго място (около 25%), дребни домашни ремонти и градинарство и умения по маркетинг и комуникации. Участието в инициативата става през сайта на Barter Week или на Facebook страницата, като потребителят си избира хотел и предлага услугата си. Понякога и самите хотелиери публикуват от какво имат нужда. И ако имате подходяшите умения... приятна безплатна почивка!


description: Общо 35 компании и обединения продължават в състезанието за рехабилитация на 240 км пътища по програма "Региони в растеж"

title: Остра конкуренция в търга за пътни ремонти за над 150 млн.лв.

maintext:
През новия програмен период акцент е поставен върху Северна България - повечето участъци са именно в този район.
© НАДЕЖДА ЧИПЕВА
Значителен интерес привлече първия голям търг за пътни ремонти на оперативна програма "Региони в растеж" за новия програмен период на стойност над 150 млн.лв. Общо 35 от първоначално подадени 74 оферти на фирми и обединения са допуснати до следващата фаза - отваряне на ценови оферти, и продължават да се състезават по 15 обособени позиции за рехабилитацията на над 240 км второкласни и третокласни пътища, съобщиха от Агенция "Пътна инфраструктура".
Повечето позиции остават оспорвани - с по 3-4 оферти, но за други е допуснат само по един кандидат, което означава, че -ако няма обжалвания по тях, победителите са ясни. Изострената конкуренция се е отразила позитивно и на цените, като предложенията на компаниите и обединенията са или по-ниски от прогнозните цени, или равни на тях.
И някои победители
За отсечката Варна-Добрич с дължина 15,5 км и на стойност 7, 11 млн. вече има само един кандидат - консорциум "ПХ Добрич", в който участват "Пътстрой Бургас" и "Хидрострой", свървана с депутата от ДПС Делян Пеевски. Като самостоятелен участник "Хидрострой" не е допусната до етап отваряне на ценови оферти по две други позиции.
За ремонта между Добрич и Кардам единствен допуснат участник е "Инжстройинженеринг", а "ИСА 2000" най-вероятно ще ремонтира пътя между Пловдив и Асеновград, която е и най-скъпата отсечка - за над 20 млн.лв.
Пътят между Враца и пещерата "Леденика" също има само един останал участник - обединението "Пътища Северозапад 2016" с участници "Галчев Инженеринг" и "Фармвил". цената е над 11 млн.лв.
Консорциумът "Обединение – Пътища" (с участници "БАРС", "Пътища и мостове", "Пътно строителство", "Пътстроймонтаж" и "Команс" 2000) има реален шанс да победи в състезанието за ремонтите на отсечките между Старо Оряхово и Гроздьово и Гроздьово и Провадия, тъй като са предложили най-ниски цени.
"Трейс Груп Холд" бяха подали оферти за седем позиции, но са допуснати само в три. Предложили са най-ниска цена за две отсечки: между Плевен и Ловеч и Бучин проход и Берковица.
Чуждите участници като "СД Гранит" Скопие и португалската "Лена Инженеринг" са отпаднали. Австрийската Strabag беше подала оферти за четири отсечки и са преминали на следващ етап за три от тях.
Критерият за оценка е "икономически най-изгодна оферта". Показателите за избор на изпълнител по различните позиции са еднакви: предложената цена е с тежест 40%, показателят "вътрешен баланс на единичните цени" - 35% и техническото предложение е с тежест 25%. На този етап все още няма информация за оценките на техническите проекти на кандидатите.
Какво ще се ремонтира
Стойността на целия търг е малко над 150 млн.лв. и в рамките на поръчката ще се ремонтират общо 238 км пътища. Средствата са по оперативна програма "Региони в растеж". През новия програмен период акцент е поставен върху Северна България - повечето участъци са именно в този район. На юг от Стара планина ще се рехабилитират само двата лота на пътя Стара Загора - Раднево, един с дължина 30.24 км и един по-къс - 8.67 км.
Този участък е в лошо състояние от десетилетия и пътната агенция обеща да е един от първите по програмата


description: В момента най-голямата компания в сектора започва да налага своя алтернативен продукт IQOS, който е по същество цигара без дим. Тя се продава вече в...

title: Philip Morris може да спре да продава цигари

maintext: В момента най-голямата компания в сектора започва да налага своя алтернативен продукт IQOS, който е по същество цигара без дим. Тя се продава вече в няколко страни като Япония, Швейцария Италия. "Вярвам, че ще дойде момент, в който алтернативните продукти ще се наложат и няма да се налага да продаваме цигари. Надявам се този момент да е скоро", съобщи главният изпълнителен директор на компанията Андре Каланцопулос пред BBC.


description: Учени протестираха за по-високи възнаграждения; Следващата седмица ще бъде пуснато безплатно мобилно приложение, което ще сигнализира за плащания от здравната каса към болнични заведения; Росен Плевнелиев поиска откритост при сключването на сделката за новите изстребители на стойност 1.5 млрд. лв.; Прокуратурата е прекратила разследването за смъртта на командирования в градския съд съдия

title: Вечерни новини: 1 ноември

maintext:
1
2
3 Учени протестираха за по-високи възнаграждения
© ЮЛИЯ ЛАЗАРОВА
1
2
3 Следващата седмица ще бъде пуснато безплатно мобилно приложение, което ще сигнализира за плащания от здравната каса към болнични заведения, каза във вторник по bTV зам.-министърът на здравеопазването Ваньо Шарков.
© ГЕОРГИ КОЖУХАРОВ
1
2
3 Президентът Росен Плевнелиев поиска откритост при сключването на най-голямата сделка от модернизацията на българската армия – закупуването на нови изтребители за над 1.5 млрд. лева.
© ГЕОРГИ КОЖУХАРОВ
15
млн. тoна по-малко пшеница в сравнение с миналата година са събрани в ЕС по данни на Центъра за икономически анализи в селското стопанство. В България добивът се покачва с 4-5%, но цените са с около 8% по-ниски.
В България за деветте месеца не е продаден нито един електромобил
В България за деветте месеца на годината няма нито един продаден електромобил. Това показват данните на
Асоциацията на производителите на автомобили в Европа (АСЕА). Година по-рано са отчетени 20 такива сделки. За последните три месеца на 2016 г. обаче ще има раздвижване, като само от вносителя на "Киа" се похвалиха с три доставки на коли на ток. Купените плъгин хибриди в страната за периода юли - септември са два, от началото на годината до края на деветия месец те са четири.
родажбите на електромобили и зареждащите се от контакта хибриди през третото тримесечие са се повишили с 20.2%. Търсенето на хибриди пък скача с 29.2%. В същото време интересът към автомобилите на пропан-бутан, етанол и метан се срива с 26.2% до 34 384 бройки. Тази тенденция е актуална от началото на годината.
Осем горски стопанства могат да получат сертификат за устойчиво ползване на горите
Осем държавни горски стопанства от Южноцентралното държавно предприятие ще минат през одитна проверка в края на ноември, за да се реши дали ще получат сертификат за устойчиво ползване на гори (FSC). За това съобщава природозащитната организация WWF, която през последните три години помага за подготовката на стопанствата като част от мисията си да насърчава отговорното управление на горите в България. Над 200 служители от Държавно горско стопанство (ДГС) - Асеновград, ДГС - Пловдив, ДГС - Първомай, ДГС - Хисар, ДГС - Карлово, ДГС - Клисура, Държавно ловно стопанство (ДЛС) - Кормисош, и ДЛС - Тракия, са преминали вече през серия теоретични и практически обучения, организирани от WWF.
Стотици учени излязоха на протест в Деня на будителите 1 ноември с искане за достойни възнаграждения. Протестът е организиран от синдикатите, според които заплатата на професор от БАН е по-ниска от средната работна заплата у нас. Тази година БАН получи увеличение на бюджета от 5 млн. лева, което обаче ще отиде за покриване на увеличението на минималната работна заплата, която от 1 януари се увеличава от 420 на 460 лева. Според ръководството на академията е необходим бюджет от поне 90 млн. лева вместо сегашните 78 млн. лева, за да може да си позволи увеличение на заплатите на учените. Протестът започна от сградата на БАН, премина по булевард "Цар Освободител", през министерството на образованието и Министерския съвет. Протестиращите бяха разочаровани, че от просветното министерство никой не излезе, за да чуе техните искания., съобщиха във вторник от земеделското министерство. Постът бе овакантен миналата седмица, след като директорът на институцията Янчо Янев бе арестуван във връзка с разследване за изплащане на европейски средства по частен проект, за който са били предоставени документи с неверни данни. Вълков е магистър по икономика на промишлеността от Висшия икономически университет във Варна. От април 2015 г. е изпълнителен директор на държавното дружество "Рибни ресурси"., каза във вторник по bTV зам.-министърът на здравеопазването Ваньо Шарков. Така гражданите ще могат да следят дали от тяхно име не се извършва злоупотреба с парите за здраве. От вторник официално стартира и употребата на пръстовия идентификатор в болниците. Вече всяка болница, партньор на касата, е длъжна да използва устройствата и да регистрира пациентите си през тях. Предвидени са изключения за хората, които категорично отказват да се чекират с пръст - те ще могат да се регистрират с ЕГН и лична карта и дори с персоналния идентификационен код (ПИК) от НАП. Тази възможност беше дадена след становище на Комисията за защита на личните данни, че трябва да има алтернатива, която да гарантира, че отказът от чекиране с пръст не води до отказ от лечение.От 1 ноември НДЕФ започва да приема проекти от общините по пилотната програма за разработване на минерални извори, които се намират на тяхната територия. Срокът за внасяне на предложения е 16 декември 2016 г., а бюджетът на програмата - 3.5 млн. лв. Кандидатите трябва да представят готови предпроектни проучвания, технически проекти и бизнес план, доказващ икономическата целесъобразност на проектите. Програмата е с характер на финансов инструмент и ще се реализира през 2017 г. Със средствата ще се осигуряват безвъзмездно до 50% от проектите, a за другата половина местните власти ще трябва да използват собствени средства или кредитен ресурс.Проектът за закупуването на нов тип изтребители се движи от години, като военният министър Николай Ненчев обяви, че може да го подпише до края на годината. Около него обаче все още има много неизвестни. Последно стана ясно, че параметрите на търсения изтребител отново са пренаписани, като опозицията заподозря, че това се прави, за да се даде превес на един производител за сметка на друг. В същото време от ГЕРБ пък върнаха топката, като се усъмниха, че проектът е бил манипулиран по времето на правителството на Пламен Орешарски. Предстои военният министър Николай Ненчев да бъде изслушан в парламентарната комисия по отбрана, за да разясни ситуацията. Според експерти България не може да си позволи скъпи машини и на практика в играта са само шведските "Грипен" и употребявани F-16 от Португалия, които обаче са с някои различни показатели.Прокуратурата е прекратила разследването за смъртта на съдията от Софийския градски съд Цветан Ценов, съобщава "Клуб Z". От обвинението са констатирали, че съдия Ценов сам е посегнал на живота си и няма данни за участие на трето лице или че е имало склоняване към самоубийство. Съдия Ценов скочи от площадката между 13-ия и 14-ия етаж на блока, в който живее, на 18 февруари тази година. Малко след това в сайтовете ПИК и "Блиц", както и в телевизия "Канал 3" (близки до депутата от ДПС Делян Пеевски) се появиха информации, че върху Ценов е бил упражняван натиск от страна на председателя на Софийския градски съд Калоян Топалов. Ценов беше командирован в градския съд, като едни от делата, които е разглеждал, са за несъстоятелността на ЦСКА и имотите на мюфтийството.В ЕС пНов круизен маршрут ще свързва Бургас с Одеса. Това съобщи в Бургас при посещението си в крайморския град посланикът на Украйна в България Микола Балтажи, предаде БТА. Вече има превозвач, който ще обслужва маршрута. В него вероятно ще бъде включен и Истанбул. В изказването си посланикът наблегна на евроориентацията на Украйна и че се разчита на България като партньор. Водят се преговори и за създаване на малки смесени предприятия, които да използват безмитната зона в Бургас.


description: Разработчиците от Big Moustache Games търсят 55 хил. евро, за да създадат базовата версия на Grimm Forest

title: Българска компютърна игра набира финансиране през Kickstarter

maintext:
Действието в играта е вдъхновено от най-страховитите приказки на Братя Грим.
© Grimm Forest
Българска компютърна игра събира финансиране през платформата за споделено финансиране Kickstarter от понеделник. Играта се казва Grimm Forest и действието в нея е вдъхновено от най-страховитите приказки на Братя Грим. Разработчиците на продукта са Big Moustache Games. Екипът си е поставил за цел да събере 55 хил. евро от Kickstarter, за да създаде базовата версия на играта. Феновете вече показват сериозен интерес и само за първите два дни от кампанията са събрани 1808 евро (към момента на писане на статията). Всеки, който иска да подкрепи стартъпа, може да го направи до 14 декември, а в зависимост от вложената сума да бъде сред първите, които да играят Grimm Forest, или дори да предложи как да изглежда някое от чудовищата в играта.Освен мотиви от добре познатите приказки в Grimm Forest има множество елементи от българския и славянския фолклор. "Играчите ще трябва да работят заедно, за да оцелеят сред вековна прокълната гора, в която хората определено не са добре дошли", обяснява единият от създателите на играта Александър Торофиев. "Играта има стратегически и ролеви елементи, социални интеракции, както и похвати от книгите-игри", разказва Александър.Екипът зад играта има дългогодишен опит в гейм индустрията и десетки създадени игри в портфолиото си. В биографията си творческият директор Ивелин Иванов има заглавия като Tropico 2 & 3, X3: Reunion и X3 Rebirth. Другият създател Александър Торофиев е гейм дизайнер и продуцент на мобилната стратегия Seasons of War, а у нас е по-известен като Ал Торо - автор и издател на книги-игри.


description: Подуправител на БНБ и ръководител на "Банков надзор"

title: Лекторите на "Банките и бизнесът 2016": Димитър Костов

maintext:
© ЦВЕТЕЛИНА БЕЛУТОВА
Подуправителят на БНБ Димитър Костов е човекът, който най-добре знае в каква форма са банките в България. Като ръководител на управление "Банков надзор" Костов беше в сърцето на проверките, през които премина финансовият сектор това лято. Той е и професионалистът, който прилага приоритетите на централната банка за консолидация и по-висока ефективност в банковия сектор. Затова участието му този четвъртък на конференцията "Банките и бизнесът", която се организира от "Капитал", може да зададе най-верния тон за разговор между двете страни.Димитър Костов оглави банковия надзор през лятото на миналата година, когато нововоизбраният гуверньор на БНБ Димитър Радев предпочете да го запази в екипа си. Преди това Костов беше подуправител и ръководител на управление "Банково" и на управление "Фискални услуги". Наред с това бе и член на управителния съвет на БНБ.Освен административни позиции Костов е заемал и ръководни длъжности в частния банков сектор като изпълнителен директор на Алианц България и Централна кооперативна банка. Бил е председател на съвета на директорите на БОРИКА и БАНКСЕРВИЗ. Периодът 1990 - 1997 година е един от най-ключовите за кариерата му на държавник. Тогава Костов заема постове като заместник-министър и министър на финансите.Димитър Костов е завършил Университета за национално и световно стопанство през 1981 г. Сдеддипломните му квалификации са в Икономическия институт в Болдър, Колорадо, САЩ, и Института за публични и международни отношения "Удроу Уилсън" към Университета в Принстън, САЩ.Освен подуправител на БНБ понастоящем Димитър Костов е и председател на съвета на директорите на "Печатница на БНБ" АД. Заместник-управляващ за България е в организациите от групата на Световната банка и в Европейската банка за възстановяване и развитие.Повече за програмата и лекторите можете да научите на capital.bg/banks


description: Прочутият инвеститор все пак очаква затруднения пред свободната търговия след избирането на кандидата на републиканците за президент

title: Бъфет прогнозира силен капиталов пазар и след победата на Тръмп

maintext:
© KEVIN LAMARQUE
Инвеститорътмилиардер Уорън Бъфет изрази увереносттаси в стабилността на капиталовия пазари изказа съмнения по отношение натърговската политика на избрания запрезидент на САЩ Доналд Тръмп в излъченов петък интервю по CNN."Капиталовиятпазар ще е достигнал по-високо равнищеслед 10-20-30 години – би го постигнал сХилъри и ще го постигне и с Тръмп",коментира председателят наBerkshire Hathaway. Запитан далие оптимист за Съединените щати, Бъфетотговаря: "100 процента. Пазарната системаработи. Не работи за всеки. Работисъвкупно."Бъфет бешеедин от отявлените критици на Тръмп повреме на кампанията, като подкрепикандидата на демократите Хилъри Клинтън.Нейният съпруг и 42-и президент на САЩБил Клинтън ратифицира през 1993 г. ивъведе в сила от 1994 г. Северноамериканскотоспоразумение за свободна търговия(NAFTA), припомня Reuters. Споредпрочутия инвеститор е малко вероятноТръмп да изпълни обещанието си, даденопо време на кампанията, да ревизира илида скъса изцяло със споразумението с Мексико и Канада."Трябва да мине през Камарата напредставителите и през Сената и му трябва голяма подкрепа", обяснявапрогнозата си Бъфет. И допълва, че "имамного неща, които се казват в кампании,които след изборите не се случват".По неговомнение предложението на избрания запрезидент бизнесмен да бъде наложено 35% митовърху стоки от Китай и Мексико е лошаидея – "но не бих казал, че ще причинирецесия", коментира той.По време напредизборен митинг в подкрепа на ХилъриКлинтън в родния му щат Небраска презавгуст Бъфет призова Тръмп да покажеданъчната си декларация и постави подвъпрос бизнес проницателността нанюйоркския строителен предприемач,припомня агенцията. В интервюто си заCNN милиардерът инвеститор повтори частот критиките си, като отбеляза, че Тръмпе имал някои мащабни бизнес провали, ное "много добър в лицензирането и в неща,свързани с промотирането на името му".Бизнесуменията обаче не са необходимо условие един президент да е добър, казваоще Бъфет. "Хари Труман е фалирал сгалантерийния си магазин, но се оказастрахотен президент", посочва катопример той.


description: В последните две нощи светът наблюдава най-огромната и светла пълна Луна за последните близо седемдесет години. Спътникът на Земята се е приближил толкова близо до нас, колкото не е бил от 1948 г., твърдят астрономите. Следващият път, когато той ще бъде толкова близо, ще бъде през 2034 г.

title: Фотогалерия: Най-добрите кадри на Супер Луната

maintext:
1/16
В последните две нощи светът наблюдава най-огромната и светла пълна Луна за последните близо седемдесет години. Спътникът на Земята се е приближил до нас толкова близо, колкото не е бил от 1948 г., твърдят астрономите. Феноменът Супер Луна се проявява, когато пълнолунието съвпадне с перигея - момента, в който спътникът е най-близо до Земята. Луната е преминала край нас с около 35 400 км по-близо от обикновено. В такъв момент тя изглежда до 14% по-голяма и 30% по-светла от обикновено. Следващият път, когато спътникът ще бъде толкова близо, ще бъде през 2034 г. Предлагаме ви няколко от най-впечатляващите кадри на Супер Луната, заснети от фотографи от целия свят.
Франкфурт, Германия
Автор: Kai Pfaffenbach [Reuters]


description: Инфраструктурните планове на новоизбрания американски президент спечелиха подкрепата на ОИСР

title: Германската индустрия алармира за негативи от търговската политика на Тръмп

maintext:
Всеки протекционистки ход на Тръмп може да доведе до търговски войни
Спъването на свободната търговия може да засегне германските компании, продаващи на американския пазар.
Политиката на Доналд Тръмп "Америка на първо място" може да накара Китай да зарине Европа с евтини стоки. За това предупреждават германски индустриални лидери, които не крият опасенията си от потенциалните негативни ефекти от протекционизма на САЩ върху глобалната икономика, пише Financial Times.
Ако Тръмп наложи наказателни мита върху Китай, това може да доведе до огромно пренасочване на търговските потоци към Европа. Те ще се огледат за други пазари и вниманието им ще се прехвърли към Стария континент. Тогава трябва да можем да защитим пазарите си", казва Улрих Акерман, ръководител на отдела по външна търговия към германската машиностроителна асоциация VDMA, която е една от най-влиятелните търговски организации в страната.
Преобръщане на тенденцията
Германските бизнес и политически лидери се притесняват от резултатите от американските президентски избори на фона на страховете, че общественото мнение се обръща срещу свободната търговия и отворените граници и че всеки протекционистки ход от идващата администрация на Тръмп може да доведе до търговски войни.
Това би се отразило пагубно на германската икономика, където почти едно от четири работни места зависи експорта, а германските производители изнасят в чужбина 50% от изработените стоки. Берлин наблюдава с тревога изказването на Тръмп от миналата седмица, че ще торпилира Транстихоокеанското търговско споразумение (ТРР) още в първия си ден на поста. По време на предизборната си кампания той също така заплаши, че ще наложи наказателни мита върху Китай. В същото време TTIP – търговската сделка между САЩ и Европа, също е близо до колапс.
Опасенията са, че спъването на свободната търговия може директно да засегне германските компании, продаващи на американския пазар. Миналата година САЩ станаха най-важният търговски партньор на Германия за първи път, измествайки Франция на второ място. Германските компании са изнесли стоки на стойност 114 млрд. евро за САЩ през 2015 г.
Съществуват притеснения, че Германия може да стане обект на протекционизма на Тръмп. Колите, произвеждани от германски автокомпании в Мексико за износ в САЩ, могат да бъдат засегнати от по-високи мита, ако Тръмп спази обещанието си да предоговори Споразумението за свободна търговия в Северна Америка (NAFTA) между САЩ, Мексико и Канада.
Според Улрих Грило, ръководител на германската индустриална асоциация BDI, протекционизмът на Тръмп ще позволи на Китай да поеме водещата роля в търговията. "Една нова американска търговска политика без съмнение ще доведе до дори още по-бързото прехвърляне на световния икономически център към Азия", твърди той.
Инфраструктурни планове
Не всички обаче споделят страховете от политиките на Тръмп. Икономическата му програма получи подкрепата на Организацията за икономическо сътрудничество и развитие (ОИСР), която прогнозира, че инфраструктурните планове на новоизбрания президент ще увеличат растежа, ще се борят с неравенството и ще стимулират обезкуражените работници.
Същевременно ОИСР предупреждава, че, ако Тръмп изпълни заплахите си да "издигне търговски бариери", положителните ефекти ще изчезнат. "Търговският протекционизъм пази някои работни места, но влошава перспективите и занижава благополучието на много други", казват от организацията.


description: Между компаниите ще бъдат разпределени 5 млн. лв.

title: В иновационния фонд бяха подадени 192 проекта

maintext:
© Георги Кожухаров
Предвижда се резултатите да бъдат обявени в края на 2016 г. или началото на следващата година.
455 проекта с обща договорена субсидия за 79.3 млн. лв. са финансирани в предишните седем сесии на фонда.
Сто деветдесет и два проекта ще се състезават за финансиране от 5 млн. лв. в осмата конкурсна сесия на Националния иновационен фонд, която приключи в края на октомври. Това съобщиха от Изпълнителната агенция за насърчаване на малките и средните предприятия, която управлява фонда. Средствата са изцяло национални и за тях са в сила изискванията на Закона за държавните помощи.От създаването си досега Националният иновационен фонд е провел седем сесии, на основа на които са финансирани 455 проекта с обща договорена субсидия от 79.3 млн. лв. На осмата сесия бизнесът и научните организации показали най-голям интерес за кандидатстване в сравнение с предходните седем приема. За сравнение - при последната (седма) сесия преди две години са подадени 152 проекта, а на шестата – едва 67, съобщиха от агенцията.Оценката на проектните предложения минава през три стъпки - за административно съответствие и допустимост; техническа и икономическа; финансова. Финансиране ще получат проекти, получили минимум 60% от максималния брой точки по всеки от критериите "иновативност" и "икономическа перспективност". Предвижда се резултатите да бъдат обявени в края на 2016 г. или началото на следващата година, съобщават от агенцията.Фондът подпомага научноизследователски и развойни проекти до разработката на прототип включително. Според предварително обявените условия допустимите области, в които могат да бъдат проектните предложения, са четири: мехатроника и чисти технологии; информационни и комуникационни технологии и информатика; индустрия за здравословен живот и биотехнологии; нови технологии в креативните и рекреативните технологии.Националният инвационен фонд не финансира проекти в сектора на рибарството и аквакултурите, първично производство на селскостопански продукти, закриване на неконкурентоспособни въглищни мини.С проектни предложения имат право да кандидатстват всички дружества, регистрирани по Търговския закон. Ако проектът се изпълнява съвместно с научна организация партньор, предприятието трябва да е координатор и да подаде документите.Максималният размер на безвъзмездната финансова помощ за един проект е до 500 хил. лв. Подкрепата не трябва да надвишава 50% от допустимите разходи за индустриални научни изследвания и 25% - за експериментално развитие.Финансирането може да бъде увеличено с 10% - за средни, и с 20% - за малки предприятия, както и с 15% - при сътрудничество с организация за научни изследвания и разпространение на знания и/или друго предприятие. Максималният размер на помощта е 80% от направените разходи по проекта.Новото при тази сесия е, че се допускат разходи за персонал, инструменти и оборудване, за външни услуги, материали и консумативи, за командировки в чужбина.Новост е и че срокът за изпълнение на проектите е съкратен на 18 месеца. В предишните седем сесии за набиране на проекти срокът беше 36 месеца. Промяната се налага, тъй като три години е прекалено дълго време да се реализира иновацията и впоследствие да се търси начин за внедряването й, коментират от Агенцията за насърчаване на малките и средните предприятия.Промени в условията за кандидатстване имаше и при предишната конкурсна сесия през февруари 2014. Тогава агенцията намали броя на изискваните документи. Съществено нововъведение е и възможността за авансово ползване на до 50% от договорените субсидии, което осигурява на фирмите оперативни средства по време на реализацията. Сред промените беше и превръщането на оценяващия комитет в постоянно действащ орган, който наблюдава изпълнението на проектите през целия срок от датата на подписването на договорите.


description: В този случай за работодателя възникват допълнителни задължения

title: Разследване и деклариране на трудова злополука от работодател

maintext:
© Юлия Лазарова
За всяка трудова злополука пострадалият, прекият му ръководител или свидетел на злополуката незабавно трябва да уведомят работодателя на пострадалото лице.
Паричните обезщетения за временна неработоспособност се изплащат въз основа на валидно издаден болничен лист от органите на медицинската експертиза. Осигурените лица, за които органът на медицинската експертиза е констатирал заболяване, за което е необходим отпуск поради временна неработоспособност, са длъжни да представят болничния лист на своя работодател, който пък е длъжен да изпрати информацията от болничния лист към НОИ за изчисляване и изплащане на съответното обезщетение. При настъпила трудова злополука обаче за работодателят възникват допълнителни задължения по разследване и деклариране на трудовата злополука и уведомяване на съответните органи за нейното настъпване.– по чл. 55, ал. 1 от КСО – е всяко внезапно увреждане на здравето, което е станало по време и във връзка или по повод на извършваната работа, както и при всяка работа, извършена в интерес на предприятието, и което увреждане е причинило временна неработоспособност, трайно намалена работоспособност или смърт– по чл. 55, ал. 2 от КСО – е злополука, станала по време на обичайния път при отиване или при връщане от работното място до основното място за живеене или до друго място на живеене с постоянен характер, мястото, където работникът обикновено се храни през работния ден, или мястото за получаване на трудовото възнаграждение.За всяка трудова злополука пострадалият, прекият му ръководител или свидетел на злополуката незабавно трябва да уведомят работодателя на пострадалото лице. В случай че злополуката е довела до смърт на работник или е причинила увреждане на повече от трима работници, както и всяка трудова злополука, за която има основание да се предполага, че ще доведе до инвалидност, ръководителят на предприятието работодател или упълномощено от него длъжностно лице следва да уведомят незабавно ТП на НОИ, инспекцията по труда, прокуратурата, а също и други компетентни органи.Уведомяването може да се извърши писмено, чрез електронна поща, факс или устно по телефон. Уведомяването е първото задължение на работодателя. То се извършва отделно от декларирането на злополуките, но за всички случаи, за които събирането на данни за злополуката може да доведе до закъснение от страна на работодателя да я декларира в нормативно определения срок, е необходимо незабавно уведомяване на НОИ.Следващото задължение на работодателя е незабавно да организира разследване на обстоятелствата, при които злополуката е настъпила. Разследването от работодателя се извършва във всички случаи, независимо дали злополуката се разследва от органите по инспекция по труда или други държавни органи – прокуратура, НОИ или други. Разследването се извършва от комисия, назначена от ръководителя на предприятието работодател.В нея следва да бъдат ангажирани длъжностни лица или специализирани служби по безопасност и здраве при работа, ръководителите на отдел, цех или производство, в което е назначен пострадалият, а също и представители на комитетите и групите по условия на труд, както и представители на синдикалните организации в предприятието. За започване на разследване, както и за назначаване на комисията, работодателят издава заповед.Резултатите от разследването на комисията се оформят в протокол, в който се вписват данни за злополуката, пострадалите лица, данни за лицата, които са допуснали нарушения на нормативните актове по безопасност и здраве при работа, както и взетите мерки за недопускане на подобни злополуки.Следващо задължение на работодателя е декларирането. Когато от събраните при разследването доказателства, може да се предположи, че се касае за трудова злополука, работодателят е задължен да подаде декларация по образец в ТП на НОИ. Образецът на декларацията може да бъде открит на интернет страницата на осигурителния институт. Работодателят е длъжен да декларира всяка трудова злополука в срок от три работни дни от узнаването за нейното настъпване. Тридневния срок има инструктивен характер и с изтичането му не отпада задължението за деклариране на злополуката. В случай че работодателят не извърши задължението си за деклариране, пострадалият или негови наследници имат право да декларират злополуката в срок от една година от настъпването й.Особеност при декларирането е, че когато има повече от едно пострадало лице, декларацията се подава отделно за всяко от тях. Друга особеност е – в случай че пострадалият е изпратен за изпълнение на временна работа от предприятие, което е регистрирано в Агенция по заетостта като предприятие за предоставяне на временна работа, декларирането на злополуката следва да бъде извършено от предприятието ползвател.Декларацията се вписва от работодателя във водения от него регистър на трудовите злополуки, който съдържа данни за: номера и датата на декларацията за трудова злополука, входящия номер на декларацията в ТП на НОИ, личните данни на пострадалия, мястото и времето на злополуката, номер и дата на разпореждането на ТП на НОИ за приемане или неприемане на злополуката за трудова, последиците от злополуката (временна неработоспособност, временно намалена работоспособност, инвалидност или смърт), както и броят на дните в неработоспособност – календарни и работни.Регистърът на трудовите злополуки се поддържа от длъжностно лице, което работодателят е определил с изрична заповед. Същото лице има задължението и за съхранение на декларациите за трудова злополука. Те се съхраняват за период не по-малък от 5 години, считано от датата на регистриране на злополуката.С това работодателят ще е извършил задълженията си по разследване и деклариране на трудовите злополуки, а пострадалите лица или техните наследници ще имат право на парични обезщетения в зависимост от последиците от злополуката – за временна неработоспособност, трудоустрояване, лична или наследствена пенсия за инвалидност, помощи за профилактика на заболяване и за рехабилитация или на еднократна помощ при смърт.


description: Новият участък ще стига до района на столичния мол Paradise

title: Столичния бул. "Тодор Каблешков" ще бъде удължен и ремонтиран с 10 млн. лв.

maintext:
В рамките на проекта ще се разширява и участъкът от кръстовището на бул. "Тодор Каблешков" и бул. "България" до ул. "Луи Айер".
© Мария Съботинова
Столична община обяви обществена поръчка за изграждане на ново платно на бул. "Тодор Каблешков" между улиците "Луи Айер" и "Емилиян Станев" и ремонти в участъците между бул. "България" и ул. "Луи Айер" и от ул. "Емилиян Станев" до бул. "Черни връх". Общата стойност на поръчката е около 9.5 млн. лв. без ДДС. Според обявлението оферти ще се събират до 19 декември, а се очаква проектът да бъде завършен до края на 2018 г. Търгът се финансира от бюджета на Столична община.В рамките на проекта ще се изгражди северно платно на бул. "Тодор Каблешков" в отсечката между ул. "Луи Айер" и ул. "Емилиян Станев". Така булевардът ще бъде удължен, като целта е да се облекчи трафика и да се създаде връзка между районите, обясниха от Столична община пред "Капитал". В момента булевардът приключва малко след ул. "Луи Айер". След като проектът бъде завършен, той ще минава пред столичния мол Paradise, обясниха от общината. Новият участък ще бъде двупосочен с две платна с по две ленти, а дължината му ще бъде 1.5 км.В рамките на проекта се разширяват и участъците на "Тодор Каблешков" между бул. "България" и ул. "Луи Айер" и между ул. "Емилиян Станев" до бул. "Черни връх". Целта е те да бъдат разширени от 10.5 м на 12 м, както сочи първоначалният идеен проект.Общата дължина на участъка, който ще се ремонтира и изгражда, е 2.5 км. В рамките на същия проект преди повече от година бе обявена и възложена и поръчка за проектиране и строителство на бул. "Тодор Каблешков", от бул. "Братя Бъкстон" до бул. "Цар Борис 3" и само преасфалтиране на булеварда в отсечката също от бул. "Бъкстон" до бул. "България".Поръчката е разделена на две позиции. Едната е за проектиране и строителство на обекта на стойност 9.09 млн. лв., а другата е за строителен надзор по време на изпълнението.Критериите за избор на изпълнител на ремонта са предложената цена, техническите показатели и срокът за изпълнение. Кандидатите трябва да имат минимален общ оборот от минимум 2.5 млн. лв. за последните три финансови години. Те трябва да са участвали в проектирането и строителството на поне пет пътни обекта в последните няколко години.Изпълнителят на надзора ще се избира на основа на ценова оферта, която е с тежест 75%, и техническа оценка. Стойността на позицията е 416 хил. лв.Крайният срок за подаване на оферти и по двете позиции е 19 декември 2016г.


description: Досегашният президент не вижда отслабване на решителността по отношение на съюзите при наследника му

title: Обама успокоява съюзниците от НАТО за ангажираността на САЩ

maintext:
Настоящият президент на САЩ Барак Обама е спокоен за приемствеността на политиката на САЩ към НАТО след срещата си с новоизбрания президент Доналд Тръмп.
© Kevin Lamarque
Действащият американски президент Барак Обама смята да успокои европейските лидери по време на посещение в Германия и Гърция тази седмица, че наследникът му Доналд Тръмп ще продължи да поддържа ангажираността на САЩ към НАТО. На първата си пресконференция след изборите Обама обясни, че Тръмп е изразил голям интерес към поддържането на ключовите стратегически американски съюзи по време на срещата им, въпреки че по време на кампанията си заплашваше да разхлаби стратегическите отношения с НАТО, Япония и Южна Корея. Според Обама няма опасност от прекъсване на досегашната приемственост на политиката на САЩ спрямо съюзниците в Европа от НАТО, съобщава Financial Times.По време на кампанията си Тръмп беше заклеймил НАТО като "отживелица", с което стресна Европа за бъдещето на съюза, който беше в основата на сигурността на континента след Втората световна война. Други откъслечни забележки и коментари на Тръмп включваха подмятания към Япония и Южна Корея да започнат да развиват ядрени оръжия, за да намалят товара на САЩ за справянето със Северна Корея. Тогава редица важни политици от Републиканската партия подписаха писмо, в което изложиха опасенията си за номинацията на Тръмп.Обама обясни, че е сигурен, че няма да има отслабване на решимостта на САЩ да поддържа силни и здрави отношения в НАТО. Според него - след разговора с Тръмп в Белия дом, европейците може да са спокойни, че съюзи като НАТО са важни и добри за САЩ и още по-важни за целия свят. Освен това Обама добави, че връзките на Вашингтон със света зависят от мрежа от контакти между дипломати, военни, разузнаване и други правителствени служители, а не само от президента. Това според него означава, че ще има приемственост в политиката на САЩ по отношение на поддържането на реда и насърчаването на просперитета по света. "Очаквам първата си визита в Гърция, след това в Германия ще посетя канцлера Меркел. Ще покажа нашата солидарност с най-близките ни съюзници и ще изкажа подкрепата ни за силна, интегрирана и обединена Европа", заяви Обама.В неделя пък Йенс Столтенберг, генералният секретар на НАТО, заяви, че Европа се нуждае от "силно американско лидерство" пред лицето на "най-голямата заплаха за западната сигурност от поколение насам".Обама обаче не пожела да коментира назначаването на Стивън Банън (бившият ръководител на Breitbart News, обвинен в разпространяването на идеи за "превъзходството на белите") като топ съветник на Белия дом. На друг журналистически въпрос за темперамента на Тръмп Обама призна, че "има някои елементи от неговия темперамент, които няма да му служат добре, освен ако той не ги признае и поправи", особено предвид влиянието, което президентът на САЩ има върху пазарите, света, националната сигурност и т.н. Той дипломатично добави, че смята, че Тръмп знае, че ситуацията е различна, когато говори като президент, а не само като кандидат за президент.


description: Съдът обяви текста в наредбата за достъп до медицинска помощ за нищожна, защото системата за идентификиция чрез пръстов отпечатък не фигурира в...

title: Тричленен състав на ВАС отмени пръстовия отпечатък за болниците

maintext: Съдът обяви текста в наредбата за достъп до медицинска помощ за нищожна, защото системата за идентификиция чрез пръстов отпечатък не фигурира в закона, а по този начин касата и министерството са го "дописали". Освен това противоречи и на европейското законодателство. Въвеждането на пръстов идентификатор, вместо на документ, който да съдържа информация за здравните данни на лицето и да осигурява достъп във виртуална среда до тях (електронна лична здравна карта или тя е съвместена с личната карта за самоличност), усложнява трансграничното легитимиране. Това противоречи на съюзното право, което цели унифициране на вида на идентификация с оглед придвижване, сигурност и получаване на медицинска помощ в държавите от ЕС, казва съдът. Решението може да се обжалва в двуседмичен срок .


description: Слабата йена се очаква да окаже положителен ефект върху резултатите на местните компании. Това е особено валидно за тези, които генерират по-голямата...

title: Седма сесия на ръст за японските акции

maintext:
Слабата йена се очаква да окаже положителен ефект върху резултатите на местните компании. Това е особено валидно за тези, които генерират по-голямата част от приходите си в долари. Японската валута е понижила курса си с 8% от избирането на Доналд Тръмп за президент в САЩ в началото на ноември.
Основният индекс на борсата в Токио Nikkei 225 затвори с четвърт процент повишение. Корейският Kospi също отчете ръст, покачвайки се с 0.16%, а Shanghai Composite добави 0.38%.


description: Наводнения в града е имало и преди четири, и преди две години. Но дигите ще се строят на пожар, за да няма открито състезание за договора за почти 5 млн. лв.

title: Гълъбово покани само фирми от орбитата на Пеевски в "спешна" поръчка

maintext:
Наводненията в Гълъбово не са новост. През декември 2014 г. например реката скъса диги, заля градската подстанция и прекъсна електроснабдяването в околността
© БТА
"Ултрастрой", "Трансстрой - Бургас" и хасковската "АБ" единствени са посочени като подходящи да дадат оферти. За 5 дни.
Спешна поръчка за възстановяване и изграждане на защитни диги по река Сазлийка е открила община Гълъбово. Заради опасността от наводнения договорът с прогнозна стойност 4.8 млн. лв. без ДДС ще бъде възложен чрез договаряне без предварително обявление. Бързането идва дни преди изборите и в период на рекорден излишък в бюджета, макар че проблемът съвсем не е нов – реката от години периодично залива части от града.
Не по-малко любопитен е и ограниченият подбор на потенциални изпълнители, които общината е поканила да представят оферти. Това са само три фирми, като всички те по един или друг начин се свързват с депутата от ДПС Делян Пеевски - "Ултрастрой", "Трансстрой - Бургас" и хасковската "АБ".
Аварийно възстановяване
Процедурата е открита с решение от 31 октомври, подписано от зам.-кмета на общината Пламен Бараков, тъй като градоначалникът Николай Тонев, избран от партията на Христо Ковачки, се оказа в отпуск. Поръчката предвижда изграждане на нови или надстрояване на съществуващи защитни диги с обща дължина около 1.5 км. Прогнозната стойност на договора е 4.8 млн. лв. без ДДС, които се очакват от Междуведомствената комисия за възстановяване и подпомагане към Министерския съвет.
Като причина за бързата процедура, в която наддаването се провежда между предварително избрани компании, от общината посочват настъпващия зимен сезон и прогнозираните обилни валежи. В съобщението се казва още, че изграждането на диги и подпорни стени може да се изпълни единствено в периода на маловодие, поради което не могат да бъдат спазени сроковете за нормалните състезателни процедури по Закона за обществените поръчки.
Наводнения с история
Подобни спешни поръчки по принцип се допускат в извънредни случаи, когато има нужда от неотложни действия. Наводненията в Гълъбово обаче съвсем не са нещо ново. Дори в съобщението за откриването на процедурата от общината посочват, че заради силни валежи в града е имало бедствени положения предни години. През декември 2014 г. например реката е скъсала диги и е била залята градската подстанция, в резултат на което е било прекъснато електроснабдяването в града и околните села. На сайта на самата община пък е публикувано видео от наводненията още през юни 2012 г.
"Капитал" опита да получи информация от общината какво налага бързата процедура точно сега, буквално дни преди изборите и защо поръчката не е била открита по-рано по нормалния ред, но до редакционното приключване на броя отговори не бяха получени. От кабинета на зам.-кмета казаха по телефона, че Пламен Бараков е командировка в София, а единствено той може да коментира, докато кметът Николай Тонев е в отпуск.
Топли връзки с Пеевски
По неясни критерии общината е определила три фирми, които да бъдат поканени да представят оферти. Това са софийската "Ултрастрой", "Трансстрой -Бургас" и хасковската "АБ", които трябва да подадат предложенията си в (няма грешка) 5-дневен срок от получаване на поканата. От съобщението става ясно, че компаниите са избрани, тъй като са "дружества с традиции, изградено име и дългогодишен опит в изпълнението на строително-монтажни работи". Освен това информация в Централния професионален регистър на строителя показвала, че те притежават специфичен опит в изпълнението на договори с подобен предмет.
И трите фирми по един или друг начин във времето са се свързвали с депутата от ДПС Делян Пеевски. "Ултрастрой" е собственост на 43-годишния Иван Борисов Борисов и през последните години отчита растящи приходи и печалба. Сред по-любопитните й проекти е изграждането на сградата на държавната ББР в столицата в обединение с други компании, успоредно с което получи близо 8 млн. лв. кредит от самата банка. Дружеството е част и от обединението "Дву", което спечели най-скъпия лот от третия лъч на софийското метро. Освен по обществени поръчки компанията е работила и по частни обекти на различни компании, свързвани с Пеевски, като "Водстрой-98", "Пазар на производителя – Пазарджик" и фабриката за цигарени филтри "Юрий Гагарин".
"Трансстрой - Бургас" е работила основно за държавното предприятие "Пристанищна инфраструктура", но справка в регистъра на строителната камара показва, че няма деклариран производствен опит за последните две години, т.е. не е изпълнявала проекти с акт 15 напоследък. Мажоритарен собственик на компанията през няколко други дружества е Николай Милев. Според твърдения на мажоритарния собственик на фалиралата КТБ Цветан Василев обаче сред акционерите е и Пеевски. В едно от съобщенията на сайта си от юли миналата година Василев шеговито пита Йордан Цонев дали Пеевски му е платил "бленуваните 3 млн. лв., след като прехвърли на фирмата "Вили Вист" (собственик на "Трансстрой") скритото си участие чрез офшорката в "Трансстрой - Бургас".
Хасковската "АБ" пък се спряга като новата строителна компания на Пеевски, след като преди няколко месеца "Водстрой 98" беше продадена на "Хидрострой". И тя въпреки огромните си задължения получи щедро финансиране от ББР. И бързо спечели голяма жп поръчка.


description: Данъчните декларации ще се подават само онлайн само от бизнеса

title: Искането на БСП за отмяна на плоския данък не мина в бюджетна комисия

maintext:
Предложението на социалистите предвиждаше необлагаем минимум в размер на минималната работна заплата и плавно увеличение на скалата до максимална ставка от 27%. По думите на депутата от БСП Румен Гечев това е по-ниско от средното за ЕС.
© Надежда Чипева
Искането на група депутати от БСП плоският данък да бъде отменен не срещна подкрепа в бюджетната комисия на парламента. Промените, които са били входирани на 14 ноември в администрацията на Народното събрание, бяха отхвърлени от останалите народни представители. Председателят на комисията Менда Стоянова (ГЕРБ) коментира, че е безотговорно само два месеца преди разпускане на парламента една партия, която има 38 народни представители, да настоява за цялостна промяна на данъчната система в страната. Това не е първият опит на левицата да отмени въведената по времето на кабинета "Станишев" единна ставка, с която се облагат доходите на физическите лица. Реформата, която беше направена тогава, доведе до изсветляване на доходите и повече чужди инвестиции.
Според разчети на Министерството на финансите, ако се въведе предложената от БСП прогресивна данъчна система, приходите в бюджета ще намалеят с 1.13 млрд. лв. при минимална работна заплата от 420 лв. и с 1.25 млрд. лв. при минимална заплата от 460 лв.
"Когато предизборната кампания започне – а тя вече явно тече – партиите ще имат възможност да предложат данъчни промени в икономическите си програми и ако народът ги избере – да ги изпълнят. Но няма как такава голяма промяна на цялата данъчна система да бъде приета набързо покрай другите промени в закона. Затова прекратявам дискусията", коментира Стоянова.
Предложението на БСП предвиждаше необлагаем минимум в размер на минималната работна заплата и плавно увеличение на скалата до максимална ставка от 27%. Това е по-ниско от средното за ЕС, посочи Румен Гечев от БСП. В своя защита той заяви, че самото въвеждане на плоския данък е било грешка, която е довела до засилването на социалната поляризация на българското общество. Според него няма държава в света, която да използва толкова нисък плосък данък без облекчения за минимален доход.
Депутатите решиха данъчни декларации по електронен път да подава само бизнесът. Задължението ще е за данъчната кампания 2018 г. По време на дебатите депутатите отчетоха, че не във всяко населено място има интернет и беше даден срок от една година, за да може тази промяна да бъде извършена без проблеми. Предложението физическите лица също да подават данъчните си декларации само онлайн отпадна.
Депутатите одобриха предложението на Министерството на финансите за въвеждане на данъчно облекчение за гражданите, които използват 80% от доходите си безкешово. Според Стоянова системата е сложна, но идеята заслужава да получи шанс да бъде изпробвана и след година евентуално усъвършенствана, тъй като, ако в крайна сметка проработи, ще доведе до изсветляване на доходите. Освен това физическите лица, които подават декларацията си по интернет, ще продължат да се възползват от 5% отстъпка на дължимия данък, но само до 1000 лв., което е новият момент.
Задължението да се подават данъчни декларации на починали роднини беше прието с лека корекция. Ако наследниците не подадат документи, няма да бъдат глобявани, но данъчните може да издадат акт за установяване на задължението.
Фирмите ще плащат данък "уикенд" за активи до 5 хил. лв. еднократно, а корекциите на данъчния кредит за автомобили, недвижими имоти и други дълготрайни активи ще стават веднъж годишно, а не всеки месец, каквото беше първоначалното предложение.


description: Разговорите между профсъюзите и компанията за заплащането им са се провалили. В момента пилотите са в пълна готовност за стачка и предвид важността...

title: Пилотите на Lufthansa заплашиха с нова стачка

maintext:
Разговорите между профсъюзите и компанията за заплащането им са се провалили. В момента пилотите са в пълна готовност за стачка и предвид важността на разговорите за възнаграждението им, такава най-вероятно ще започне в най-скоро време. Най-голямата германска авиолиния не е стигнала до споразумение с профсъюза Vereinigung Cockpit, който представлява 5400 пилота в компанията, Lufthansa Cargo и Germanwings
. За да започне ефективна стачка обаче, пилотите ще трябва да дадат уведомление 24 часа по-рано преди началото ѝ.
Lufthansa прави опити да съкрати разходите си под натиска на нискобюджетните авиокомпании.


description: Отстранената от проверките на КФН "РСМ България" вече няма името и подкрепата на RSM International

title: Одитор без име

maintext:
Изабела Джалъзова
© Цветелина Белутова
Стрес на тъмно
По план прегледите на КФН трябва да приключат в края на ноември, като след това балансите на застрахователите ще бъдат подложени на стрес тест, а финалните резултати се очакват в средата на декември. Отстраняването на РСМ при вече стартирали проверки и изборът на нови одитори чак в началото на октомври нормално внася известно забавяне в процедурата. Според информация на "Капитал" закъснения има и при компании, където не е бил сменен проверяващият, но като цяло изоставането не е сериозно и е преодолимо.
Друг момент, който внесе допълнителен хаос, е закъснялата подготовка за стрес тестовете. Въпреки че при предишния председател на КФН Стоян Мавродиев проверките вече веднъж бяха отложени и въпреки че още от пролетта се знаеше, че Брюксел настоява те да са съпътствани със стрес тестове, работата по това започна чак през август, когато вече прегледите бяха започнали. Изготвянето на методологията беше възложено на европейския регулатор EIOPA, който е и партньор на КФН в управляващия комитет по прегледите. Същевременно регулаторът обяви и обществена поръчка за консултант, който да проведе самото упражнение. За такъв на 24 октомври беше избран EY, който консултира КФН и при самите прегледи. Засега обаче продължава да е неясно при какви точно параметри той ще стресира застрахователите. От КФН обясниха за "Капитал", че м етодологията вече е одобрена от комисията и е изпратена за попълване на поднадзорните лица. "Методологията ще бъде публично оповестена при подписването на окончателен договор с консултанта за провеждането на стрес теста", казаха още от комисията.
За една одиторска компания бизнесът реално е да продава репутация. Тя застава с нея, като заверява отчетите на клиентите си и гарантира за тях. Покрай проверките в застрахователния и пенсионния сектор "РСМ България" изгуби голяма част именно от този най-ценен актив.Компанията, която спечели най-много клиенти при старта на процедурата, беше отстранена от Комисията за финансов надзор по обвинения в подправяне на документи. От самата компания отхвърлиха обвиненията и заявиха, че ще се борят по съдебен път срещу решението. Но независимо дали регулаторът е прав или не, неговото действие неминуемо удари по доброто има на дружеството. Явно и буквално, защото компанията престана да е член на глобалната одиторска мрежа RSM International. Българското дружество вече е със сменено име - "ИсаОдит", то не фигурира в списъка на партньори на RSM, а сайтът му пренасочва към международния сайт на групата.Логично обяснение на ситуацията е, че RSM International може да е поискала да се дистанцира от репутационния скандал в България и да е оттеглила лиценза си за българското РСМ. Теоретично в такъв ход може да се види и косвено потвърждаване на констатираните от регулатора нередности, тъй като, ако обвиненията са напълно безпочвени, централата би застанала зад своя местен член. От самото RSM след обявяването на решението на КФН заявиха, че ще правят собствена проверка, а сега не отговориха на зададените от "Капитал" въпроси.По уверенията на управляващия партньор в одиторската компания Изабела Джалъзова решението за раздялата е по взаимно съгласие и това е наложило смяната на името. "Като цяло това беше нещо, което обмисляхме отдавна. Независимостта е важна за нас и така или иначе щяхме да стигнем до същото решение. Отношенията ни с RSM International са добри, но преценихме, че това е правилната крачка за развитието на компанията за в бъдеще", коментира тя.Според Джалъзова компанията продължава нормалния ход на работата си. "Ние сме на пазара от близо 17 години и ангажиментът ни със застрахователните компании и пенсионните дружества е само част от професионалните ни отговорности. Одит сезонът започна и работата се увеличава – както винаги през този период от годината. Не смятаме да спираме работния процес по какъвто и да е било повод", обясни тя.Като цяло обаче липсата на международен гръб няма как да не се отрази на компанията в сектор, доминиран именно от чужди имена. Особено насред продължаващи проверки в съсловния Институт на дипломираните експерт счетоводители, Комисията за публичен надзор над регистрираните одитори, както и при течащите десетки дела.Както и беше заявило, "РСМ България" е обжалвало всичките 18 решения, с които КФН нареди на 15 застрахователни и три пенсионни компании да прекратят договорите си с него. Освен това дружеството е поискало от съда и да спре предварителното изпълнение на решенията на регулатора, чрез които независимо от течащите производства те влязоха в сила и бяха избрани заместници на РСМ. Ако някоя от тези жалби бъде одобрена от съда, това може да постави под риск цялата течаща проверка на КФН. Това по принцип е възможно, ако РСМ успее да докаже, че актът на комисията може да му причини значителна или трудно поправима вреда.От съдебните определения става ясно, че РСМ е претендирало, че ще настъпят вреди както за него, така и за проверяваните дружества. "Изложено е, че същите се изразяват в претенции за заплащане или връщане на дължими суми и загуба на вече вложени средства за външни услуги. Посочено е, че до момента в проверките на дружествата са вложени значителни ресурси и средства, като евентуална отмяна на решенията, ако същите вече са изпълнени, би довела до допълнителни вреди за адресатите на актовете - заплащане от проверяваните дружества на суми по сключени междувременно договори с други външни експерти, съдебни и административни разходи", гласи описанието в едно от определенията.Според съда обаче не са приложени доказателства, а освен това и той не ги приема за "трудно поправими". Така досега по 15 от жалбите съдебните състави на ВАС не уважават искането, като не се вижда тези определения също да са били обжалвани. Разглеждането на самите дела по същество е насрочено за различни дати през януари и февруари 2017 г., когато по план прегледите трябва да са приключили. Така че, ако евентуално РСМ спечели някои или всички от делата, това единствено ще му помогне в търсене на обезщетение от КФН, но едва ли ще повлияе на проверката. Ако актовете на КФН бъдат отменени от съда обаче, това може да внесе юридическа несигурност.


description: Растежът следващите години ще е слаб, а рисковете пред страната са дълговете на държавните компании и общините

title: МВФ пак повиши прогнозата за ръста на българската икономика

maintext:
Ръководителят на мисията за България Реза Бакир в края на септемврийската си визита прогнозира, че Brexit може да се отрази индиректно върху българския износ
© АНЕЛИЯ НИКОЛОВА
МВФ препоръчва по-силен контрол върху държавните дружества.
Международният валутен фонд (МВФ) повиши прогнозата си за растежа на България за тази и следващата година съответно на 3.3 и 2.9%. Това става ясно от изявлението на финансовата институция след приключване на есенната му мисия в София на 4 ноември. Корекцията идва и само месец след като МВФ повиши очакванията си до 3 и 2.7% в глобалната си есенна прогноза. През миналата седмица подобрени очаквания направи и Европейската комисия, която завиши ръста до 3.1 и 2.9% за тази и следващата година.Според експертите на МВФ икономиката на страната остава устойчива на шоковете през последните години, а макроикономическите показатели са окуражаващи. Освен това дефлацията показва стабилни сигнали за намаление, а безработицата е на най-ниското си ниво от седем години. Фискалната консолидация пък се случва с по-бързи темпове от очакваното благодарение на приложените административни мерки за повишаване на събираемостта, по-голямата икономическа активност и по-малкото направени разходи по финансирани от ЕС проекти (излишък по европейските средства). Затова и прогнозата на МВФ е бюджетният дефицит да се свие до 0.7% или по-ниско през тази година. Очакванията на правителството вече са той да е нула, а последните данни за състоянието на бюджета показаха, че към края на октомври по предварителните оценки на Министерството на финансите държавата е събрала с 3.41 млрд. лв. повече, отколкото са били разходите й, което е 3.8% от прогнозния БВП.Според МВФ основните рискове пред България са слабото представяне на държавните предприятия, лошото финансово състояние на общините и притесненията, свързани с устойчивостта на втория стълб на пенсионната система (задължителното допълнително пенсионно осигуряване). В дългосрочен план застаряването и намаляването на населението в България ще оказват основно напрежение върху бюджета.От фонда очакват в средносрочен план икономиката да расте с умерени темпове, но под тези, които са нужни, за да се догонят нивата на средните доходи в ЕС.Директорите на фонда приветстват приключването на стрес тестовете в банковия сектор и ги определят като положителна стъпка към връщане на доверието в банковия сектор и във възможността на БНБ да осъществява надзор.От фонда виждат потенциал за растеж на икономиката, но той може да се ускори с няколко структурни промени - смекчаване на последиците от застаряването и емиграцията чрез активни политики на пазара на труда и подобряване на условията за завръщане на емигрантите, стимулиране на частните инвестиции чрез намаляване на бюрокрацията и корупцията и подобряване на конкурентоспособността и управлението на държавните предприятия. Фондът призовава и за по-големи усилия, насочени към развитие на човешкия капитал чрез образование и обучение.В доклада си МВФ сериозно набляга и на проблемите в държавните предприятия основно от енергетика. През тази годна заради неустойката по проекта АЕЦ "Белене" ще бъдат платени 1.2 млрд. лв. от бюджета, които не е ясно кога и как ще бъдат възстановени. "Огромният дълг в енергийния и транспортния сектор може да изложи на значителен риск публичните финанси заради поемане на условни задължения, ако държавните предприятия изпаднат във финансови трудности", пише в доклада. Затова от фонда препоръчват да бъде засилен финансовият контрол на държавните дружества чрез цялостен мониторинг и укрепване на капацитета на Министерството на финансите.